**Природни науки за V одделение 21.04-24.04.2020**

**ТЕМА: Животниот циклус на цветните растенија**

**Наставна содржина :**

**1.Повторување на материјалот за** **Животен циклус кај растенијата што цутат**

Потребно е да се повтори целиот материјал од тема 5, **Животен циклус кај растенијата што цутат.**

Органи за размножување кај растенијата; Градба на цвет ; Машки и женски органи на цветот; Опрашување и оплодување; Создавање на семка и плод; Расејување на семки; Градба на семката; Фазите во растење на семката; Животниот циклус на цветните растенија – да се знаат 4 фази и процесите што се случуваат.

Повторете од учебникот и од материјалот кој ви го праќав.

**Во среда ке одржиме час на zoom, ќе повториме и ќе објаснам што не ви е јасно.**

**Во четврток ќе ви споделам тест кој ќе треба да го решите и да ми го пратите назад до петок.**

|  |
| --- |
| **ДА ПОВТОРИМЕ ШТО НАУЧИ** |

* Цветовите имаат четири главни дела: зелени чашкини ливчиња што ја заштитуваат цветната пупка, обоени венечни ливчиња што привлекуваат инсекти, машки органи за размножување (прашници) што создаваат полен и женски органи за размножување  (толчник) што содржи семенови зачетоци.
* Со опрашувањето, поленот од прашникот се пренесува на устенцето на цвет од ист вид растение.
* Цветовите што се опрашуваат со помош на инсекти имаат светлообоени, миризливи венечни ливчиња и нектар.
* Цветовите што се опрашуваат со помош на ветер имаат малку боја, немаат венечни ливчиња или миризба и имаат многу полен.
* Одредени инсекти опрашуваат одредени видови цветови. Пчелите, пеперугите, бубачките и осите се некои од инсектите што опрашуваат цветови.
* Оплодувањето настанува кога поленот и семеновите зачетоци се спојуваат во плодницата. Оплодените семенови зачетоци стануваат семиња, а плодницата плод.
* Плодот ги заштитува семињата во него и помага во нивно расејување.
* Семињата треба да се расејуваат за да си обезбедат доволно простор, вода и светлина за да пораснат во нови растенија.
* Семињата можат да се расеат на различни начини (со ветер, вода, животни или распукување).
* Животните ги расејуваат семињата преку нивниот измет, со носење на семињата на нивните крзна и со нивно закопување.
* Семињата што се расејуваат со помош на ветер се лесни и суви, што им помага полесно да бидат разнесени.
* Семињата што се расејуваат со помош на вода пловат сè додека не се исфрлат на брегот.
* Некои мешунки распукуваат за да ги расеат своите семиња.
* На семињата не им се потребни истите услови за раст како на растенијата (не им треба да произведуваат храна и немаат потреба од светлина)
* Семињата се наоѓаат во плодовите.
* Ембрионот во внатрешноста на семето израснува во ново растение. Семињата се покриени со семена обвивка. Семињата содржат складирана храна.
* Семето почнува да ’рти доколку условите се поволни и ембрионот е жив.
* Складираната храна му обезбедува енергија на семето потребна за ’ртење.
* Семињата апсорбираат/впиваат вода за да почнат со ’ртење.
* Најпрвин расте главниот корен надолу, а потоа младиот никулец кој расте нагоре.
* Растението го почнува животот како семе. Тоа ’рти и прераснува во растение. Возрасното растение создава цветови што се опрашуваат и се оплодуваат за да произведат семиња во плод. Семињата се расејуваат и изртуваат за да формираат нови растенија.

Разгледај го животниот циклус на јаболкницата.

